
Roswell-alien går igen! 

Den 5. maj 2015 bliver en verdenssensation afsløret på National Auditorium i Mexico City. 
Begivenheden i det 10.000 sæder store auditorium streames live på nettet og handler om 
to farvedias, som viser en Roswell-alien i et laboratorium. Publikum vil få vist en 
dokumentarfilm om analysen af de to billeder fra 1947. 

Af Kim Møller Hansen 

De to farvedias af en alien blev fundet i 1998 i et pulterkammer i et hus i Sedona, Arizona. Husets ejere, det 
barnløse ægtepar Bernard og Hilda Ray, var døde, og huset skulle rengøres for at blive klargjort til salg. 

Kvinden, der stod for oprydning og rengøring, fandt en æske fyldt med flere hundrede gamle dias. Hun beholdt 
æsken og satte den i sin garage. Her kom den til at stå i 10 år, inden hun kiggede nærmere på indholdet. Der 
var fotografier af mange kendte personer, heriblandt Clark Gable, Bing Crosby og præsident Dwight 
Eisenhower. ___ _ 

På undersiden af æskens låg var der 
tapet en konvolut med to dias, som så 
langt mere interessante ud end alle de 
andre. Kvinden viste de to billeder til 
en bekendt, som er ven med Adam 
Dew, indehaver af videoproduktion 
sfirmaet Slidebox Media. 

Adam Dew er et ganske ubeskrevet 
blad i ufosammenhæng og ville 
sammen med vennen finde nogen, der 
er eksperter i Roswell-hændelsen. 
Deres valg faldt desværre på Don 
Schmitt og Tom Carey. Ikke mindst 
førstnævnte herre har et afslappet 
forhold til sandheden (se fx Det ægte 
Area 51?). De to „eksperter" har fået 
De to „Roswell-slides" tilhørte Bernard og Hilda Ray. Bernard Ray analyseret Roswell-billederne, og Adam 
var geolog med olieefterforskning som speciale og arbejdede i Dew har dokumenteret hele processen i 
oliefelterne nær Roswell. Hilda Ray var advokat, privatpilot og en dokumentarfilm, 
havde mange indflydelsesrige bekendte. Dokumentarfilmen vises den 5. maj 

2015 på National Auditorium i Mexico City. Don Schmitt og Tom Carey skal præsentere filmen og svare på 
sjDørgsmål. Det hele er iscenesat af journalisten og t v-manden Jaime Maussan. 

Jaime Maussan er en kendt tv-person i Mexico, hvor han 
har et ugentligt, to timer langt ufoprogram (Tercer 
Milenio TV). 

Maussan er berygtet i ufokredse for at præsentere den 
ene vilde og utroværdige ufohistorie efter den anden. 
Hans interesse for emnet opstod i juli 1991 i forbindelse 
med en total solformørkelse i Mexico, hvor der var mange 
ufooplevelser og blev lavet utallige videooptagelser af et 
ukendt objekt (= Venus). 

Maussan har siden 1991 været dygtig til at markedsføre 
ufooplevelser og gøre det til en levevej. Han er - set ud 
fra en økonomisk synsvinkel - uden tvivl den rigtige til at 
markedsføre de to nye fotografier af en Roswell-alien. 
Han har da allerede også udtalt, at der findes en køber til 
billedrettighederne. 

Når de to Roswell-slides præsenteres den 5. maj 2015, er 
det præcis 20 år siden, at en anden tv-producer, Ray 
Santilli, i teatersalen i Museum of London præsenterede 
Roswell-obduktionsfilmen. Som det vil være mange 
af UFO-Mails læsere bekendt, nåede Ray Santilli at score 
kassen på tv-rettigheder m.m., inden fupnummeret blev 
afsløret. Det er næppe for vovet at antage, at vi snart 

Dette siges at være det ene af de to sensationelle 
Roswell-slides. 

(Credit: Slidebox Media) 


kan fortælle noget tilsvarende om de to Roswell-slides. 


Læs mere: 

Kodachrome - A Documentary - Official Trailer: https://www.youtube.com/watch?v=jLOMvHpieaE, 

http://badufos.blogspot.dk/2015/02/a-skeptic-at-ufo-congress-2015-part-3.html, 

http://www.sufoi.dk/ufo-mails/um-2006/um06-070.php 

http://hoaxes.org/archive/permalink/alien_autopsy og Roswell, SUFOI 2013 (print e-bog, udlån) 









Om stearinlys, juletræer 
og andre ufoer... 

Af Henning Dethlefsen 

Tysklands indtil dato største ufo-sag, Greifswald-lysene fra 1990, blev egentlig løst 
allerede I 1994. Det var lysbomber, som blev brugt af det tjekkoslovakiske luftvåben. 
Også i dag spiller de såkaldte „flares" en rolle for ufo-fænomenet. Det kan derfor være 
interessant at tage et kig på disse militære lyskilder. 


Stearinlys og juletræer 

Lyseffekter på himlen har sikkert været brugt lige siden krudtets opfindelse. 
Man kan bare tænke på brugen af fyrværkeri i det fjerne østen. Men 
militæret har lige så sikkert hurtigt kunne se dets nytteværdi fx til at 
signalere med. Det var imidlertid under den 2. verdenskrig, at udviklingen 
af det, vi i dag kender som „flares", for alvor tog fart. Betegnelsen bruges 
lidt forskelligt, men dækker i hovedsagen over hurtigt brændende 
menneskeskabte lys på himlen. Disse lys kan så have en lang række 
fremførelsesmidler og formål og dertilhørende betegnelser, fx lysraketter, 
lysbomber, forsvarsflares osv. 

For bombeflyene under 2. verdenskrig var det største problem at finde 
målet. Englænderne, som bombede Tyskland om natten, videreudviklede 
derfor en tysk taktik, hvor en mindre styrke, kendt som „The Pathfinders" 
fløj foran hovedstyrken. De var specialiserede i at lokalisere målområdet og 
herefter føre hovedstyrken i den rigtige retning. Hertil brugte de en 
kombination af flares og brandbomber. 

Pathfindernes flares bestod af en beholder, som på vejen ned affyrede små 
farvede kugler, der hver især havde en brandtid på ca. 15 sekunder. Først 
blev der skabt et spor af hvide flares, hen imod målet. Herefter blev selve 
målet først markeret af farvede flares (rødt, gult og grønt), og siden ramt 
af brandbomber, som den efterfølgende sværm af bombere kunne bruge til 
at sigte efter og ramme med deres sprængbomber. 

De farvede flares kunne brænde i 5-6 minutter og hang i 
faldskærme over målet. De blev kaldt „Candles" 

(stearinlys) af englænderne og „Christbaume" 

(juletræer) af den tyske befolkning p.gr.a. de mange 
farver. 

Denne taktik kaldte englænderne „skymarking". 

Tyskerne var dog ikke sene til at finde på 
modforanstaltninger, som også involverede brugen af 
lyskilder. Der blev i nogle tilfælde tændt afledningsflares 
for at lokke bomberne i den forkerte retning. 

Man forstår godt, hvorfor 
pathfindernes flares over målet 
også blev kaldt „juletræer". 



Flares som forsvar mod 
missiler 


Pathfinderne brugte flere flytyper, herunder den 
berømte Mosquito. 



Transportfly affyrer flares. Nogle flares tænder automatisk ved Flares brugt af F16 jager, 
kontakt med luften. 












I dag bruges flares selvfølgelig stadig til oplysning, men nu har de fået den yderlige opgave at fungere som 
forsvar mod angreb med varmesøgende missiler. En flares varmeudstråling er nemlig højere end selv 
udstødningen fra et jetflys motor (tusindvis af grader) og kan 
derfor bruges til at aflede varmesøgende missiler. 

Sådanne flares bliver som regel skudt ud fra en beholder i stort 
antal efter flyvemaskinen. De er ikke så store som de rigtige 
lysbomber og hænger normalt ikke i faldskærm. Affyringen kan 
ske både manuelt og automatisk via radaren på flyet. De bliver 
selvsagt brugt i militære flyvemaskiner og ikke mindst 
helikoptere, men tilbydes også i disse terroristtider til civile 
maskiner. Fra 2004 begyndte israelske EL-AL fx at udstyre deres 
passagerfly med flares mod angreb fra skulderbårne 
varmesøgende missiler affyret af terrorister. At have sådanne 
flares ombord er imidlertid ikke ufarligt, så en del europæiske 
stater forbød herefter fly fra EL-AL at lande. 

Forsvarsflaresflares findes i en lang række varianter og bruger 
ikke kun deres varmeudstråling. Nogle simulerer fx i stedet flyets 
hastighed eller stråling eller bruger farver til at forvirre missilet. 

Missilproducenterne har dog ikke ligget på den lade side, og det 
siges at det ikke er muligt at snyde den allernyeste generation af 
missiler med flares pga indbyggede tekniske mod-modforanstaltninger. Men eftersom disse nye missilsystemer 
endnu ikke er meget brugt, bliver flares stadig anvendt flittigt af alverdens lande i deres militærfly. 



Flares bruges også til at forsvare sig 
imod skulderbårne missiler af fx typen 
Stinger. 



Flares som 
skydemål 

Flares bliver i dag også brugt 
under militære skydeøvelser. Her 
bruger man især de større 
lysbomber, som kan hænge i 
luften i deres faldskærme i meget 
længere tid, og man risikerer 
derfor ikke at ramme flyet, der 
smed dem. Nogle gange bliver de 
også skudt op i luften fra fx 
krigsskibe. De bliver så beskudt 
med missiler og nogle gange også 
med maskinkanoner. Nogle gange 
forsynes de med reflektorer under skærmen, således, at man også kan skyde på dem med radarstyrede 
missiler, som jo ikke reagerer på varmen. Lysene fra Greifswald er et oplagt eksempel på denne brug af flares 
som skydemål. På youtube dukker stadig film af lignende lys på himlen op, endog fra næsten samme lokalitet 
som Greifswald-lysene. Disse bruges af ufo-troende som bevis for noget mystisk. Eller måske snarere 
misbruges. 


LUU-flare på vej ned 
faldskærm. 


Sidewindermissil rammer LUU-flare. 


En oplevelse for livet 


Det er nærliggende at rigtig mange ufo-meldinger simpelthen 
skyldes observationer af de forskellige flares. Sagen om lysene 
fra Phoenix i USA fra 1997 er et andet oplagt eksempel. Folk så 
her en række lys på nattehimlen, som tilsyneladende gengav 
omridset på et kæmpestort, lydløst fartøj. Det er velkendt, at 
mennesker har en tendens til at forbinde i øvrigt 
usammenhængende punkter og forestille sig, at de fx udgør et 
fartøj. Militæret nægtede først at have noget med det at gøre, 
men senere kom det frem, at en A-10-pilot åbenbart havde 
affyret sine sidste ubrugte forsvarsflares på hjemturen. En 
sammenligning af lysenes slukning med horisontens konturer 
bekræftede, at de forsvandt efterhånden som de faldt ned bag 
bjergene. Altså flares. Andre observationer fra samme nat havde 
andre forklaringer. 

I 2012 var der en større militærøvelse i staten Michigan i USA, hvor brugen af forsvarsflares satte gang i 
ufomeldingerne. Endnu et eksempel er de såkaldte lys fra Stephensville, som blev set i nærheden af denne 
texanske by den 8. januar 2008. 



Close encounters? 

UFO sraMTiNG» w tcxas town 


Lysene fra Phoenix, USA. En berømt ufo¬ 
hændelse fra 1997. 









Sagen kom helt op i de nationale amerikanske 
medier og blev endog omtalt i Larry King Live 
fra den 18. januar. USA's nok mest kendte ufo¬ 
organisation, MUFON, igangsatte deres 
beredskab. De indsamlede en lang række 
vidneudsagn og dokumenterede 

radarreflektioner fra området. De pillede 187 
punkter ud af en mængde på 2,5 millioner 
punkter af frasorteret „støj" fra 
radarreflektionerne og hævdede på baggrund af 
dette, at der havde befundet sig et stort 
„objekt" i luften sydøst for Stephensville. 
Astronomen og tidligere militærpilot James 
McGaha udtalte bagefter, at en sådan analyse 
var absurd. Vidnerne talte om „ukendte 
objekter", som bevægede sig med høj 


Texans Report UFO Sightings 

Lysene fra Phoenix, USA. En berømt ufo-hændelse fra 
1997. 

hastighed. Men hvordan kunne de kende objekternes hastighed, størrelse, højde og afstand, nar selve objektet 
var „ukendt"?,, spurgte McGaha senere. 

Flere vidner havde 
faktisk set f la res og 
F16 fly, men det 
blev af ufologerne 
blot udlogt, som at 
de forfulgte det 
„ægte" ufo. Militæret 
forklarede at de 
havde afholdt en 
øvelse, hvor de 
havde brugt 

ualmindeligt stærke 
lysbomber 
(illumination-flares) 
af typen LUU/2B/B, 
som bliver brugt til 
at oplyse et stort 
område på jorden 
før et angreb med 
bomber om natten. 

Det oplyste område er 2 kilometer i diameter og da lysbomben hænger i 
faldskærm, holder den i ca. 4 minutter. Varmen fra lysbomben er så 
stærk, at både hylster og faldskærm bliver fuldstændig ædt op. Vidner 
forklarede senere, at det havde været en oplevelse, som ændrede deres 
liv for altid. 

Flares i danske SUFOI-sager 

Også i Danmark kan man støde på meldinger om fænomener 
på himlen, som sikkert eller sandsynligvis stammer fra 
brugen af flares. I 2011 indløb der således hos SUFOI 3 
rapporter om 4 lys observeret den 19. marts mellem ca. kl 
19.05 og 19.15. De blev konstateret fra Kolding-området og 
fra Fyn mod henholdsvis syd og mod vest. Beskrivelserne 
mindede meget om forsvarsflares, og en forespørgsel hos det 
danske flyvevåben bekræftede, at der havde været 
øvelsesaktiviteter i området. Sandsynligheden talte således 
for flares. Også selvom der ikke forelå nogen rapporter om 
affyring af flares lige der. Den 25. maj 2010 iagttog 
flyveleder Peter Loman fra Poulsker på Bornholm et underligt 
lys ude over Østersøen på nattehimlen ved halv 11 tiden. Det 
lignede mest en stjerne, men pludselig dukkede et mindre 
lys op, som ramte "stjernen", hvorefter begge to forsvandt. 
Det hele gentog sig lidt senere, blot med den forskel at 
"stjernen" denne gang ikke forsvandt ved sammenstødet. Efter en tid gik den derimod bare langsomt ud. Dette 
forløb gentog sig. Et par andre observationer af lys på himlen fra samme aften, kunne tyde på, at også andre 
så lysene. Ole Henningsen fra SUFOI kom ved Peter Lomans beskrivelse til at tænke på nogle lignende lys, der 
blev observeret ved Bønnet på Falster i sommeren 2007. 

Også her var der tale om lys, der tændtes og slukkedes indenfor et begrænset område og temmelig lavt over 
horisonten ude over havet. En grundig undersøgelse viste, at der faktisk havde været tyske militære øvelser i 
netop denne retning over Østersøen. En lignende forklaring på Peter Lomans observation fra 2010 lå således på 
hånden. En henvendelse til det danske flvvevåben fulgte, og her kunne man fortælle, at man ikke selv havde 
været involveret i noget, men at det polske flyvevåben i tidsrummet havde afholdt øvelser i netop den retning 
og at flyvemønsteret nogenlunde stemte med observationen. Flares (sandsynligvis i målskydningsudgaven), 
måtte således også her fremhæves som den mest sandsynlige forklaring. 



F-16 Fighting Falcon smider flares. 

Foto: Henning Kristensen, Fototjenesten Flyvestation Aalborg 







Også i 2014 havde SUFOI en sag, som ligeledes med stor sandsynlighed involverede flares. Den 1. april står 
observatøren på sin altan på 14. etage i Virum og tager billeder af og senere filmer noget mod vest, han 
beskriver som to klare, orange lys, der tændte og slukkede. Da Jægersprislejren ligger i den retning, rettede 
SUFOI henvendelse til kaptajn Morten Malthe Pedersen, chef for skydesikkerheden i området. Han kunne 
fortælle, at der netop den aften mellem kl. 19.30 og 22.35 var blevet affyret lysammunition flere steder. 
Beskrivelsen af de to store lys mindede ham om 40mm lysraketter, der udløses i 150 meters højde og langsomt 
daler ned ved hjælp af en faldskærm. Nogle mindre røde kugler, som observatøren fra Virum ligeledes 
berettede om, havde sandsynligvis været lysspor-ammunition. 

Den bedste forklaring 

Det er kendetegnende for en hel del af disse observationer forårsaget af flares både danske og udenlandske, at 
det sjældent er muligt at foretage en 100 % sikker identifikation. Dertil er der for mange huller i 
informationerne. De kan enten ikke findes, er hemmelige, er blevet destrueret, eller det ville simpelthen være 
for tidskrævende at finde dem. Sådanne "huller" misbruges tit af ufologer til at holde mystikken omkring en 
observation kunstigt i live. Man skal bare huske på, at 100% sikker information/identifikation kun meget 
sjældent kan realiseres, heller ikke på andre områder, og at det jo ikke udelukker en i praksis 100% vished om, 
hvad der er den bedste forklaring. Og i en lang række ufo-sager er flares uden tvivl den bedste forklaring. 

Kilder: 

Pathfinder (RAF) - Ask.com Encyclopedia 

UFOs and US Military Decoys - Military Flares and UFO Sightings - Popular Mechanics 

Major military training exercise leads to ,UFO sightings' in northern Michigan | MLive.com 

UFO-Mail nr. 120 - Gratis nyhedsbrev - ufo - sufoi.dk - ufo.dk 

UFO-Mail nr. 158 - Gratis nyhedsbrev - ufo - sufoi.dk - ufo.dk 

The Stephenville Lights: What Actually Happened - CSI 

Missilskydning - YouTube 

UFO-Mail nr. 174 - Gratis nyhedsbrev - ufo - sufoi.dk - ufo.dk 


Lys på himlen 


Af Ole Henningsen 

I starten og midten af 1960'erne var der ofte mystiske rød-orange små lys at observere på den sydlige 
aftenhimlen eksempelvis fra Lolland-Falster og Bornholm. Der gik nogen tid, inden det blev almindeligt kendt i 
offentligheden, at der faktisk var tale om lys opsendt i forbindelse med østtyske eller Warszawapagt-øvelser i 
Østersøområdet. 

Et lille udpluk af avisoverskrifter om lysfænomener i forbindelse med militære øvelser over en 10-årig periode i 1960'erne og 
1970'erne. 


Illustration: SUFOI Avisarkiv 



Militærøvelse som forklaring 

SUFOI har også de seneste 5 år modtaget henvendelser, fotos og videooptagelser, der har sin oprindelse i 
lysaktiviteter i forbindelse med militære øvelser. 

En 47-årig kvindelig observatør fra det nordlige Frederikssund berettede således 25. marts 2015 om sin 
oplevelse til www.ufo.dk bl.a.: 

Står i forhave kl. ca. 22.30 , kigger mod vest. Et hvidt lys kommer til syne på himmelen. Vurderer det til at 
være 150-200 m. væk , og ca. højde tilsvarende antal m. oppe i luften. Tænker ikke over det til at starte med. 
Vi står 2 personer > er ude for at ryge , snakker sammen. Det lyser et stort område op , flere hustage i nærheden 
bliver oplyst og „undersøgt". Da flere lys/lamper kommer til , bliver jeg opmærksom på , at det er noget 
usædvanligt. Jeg begynder straks at filme med min tlf. Der er ingen lyd på fænomenet. 
Lysene bliver skiftevis svagere og stærkere , de danner formationer > både buede , spidse og Uge. Der er op til 20 
lys på en gang , på et tidspunkt. Jeg sætter det ikke i forbindelse med hverken fly > helikoptere , droner eller 
kinesiske lamper. På en gang forsvinder samtlige lys. 



Screenprint fra den modtagne videosekvens. De observerede lys anes midt i billed Itet. 

Lyset i venstre side er en gadelampe ca. 50-100 m fra fotografen, og det pyramideformede lys er en solcellelampe øverst på en 
hegnsstolpe. 












Kraftige udsnitsforstørrelser af screenprints fra den modtagne videosekvens. 
Her ses, hvorledes lysene ser ud til at skifte position, tænder slukker m.v. 

Vest for observationsstedet (rød markering) ligger det militære øvelsesterræn Jægersprislejren. 


Efterforskning og konklusion 

De mange små lys ledte i begyndelsen Fotoafdelingen mod en af årenes utallige opsendelser af små 
varmluftballoner som en mulig forklaring, men observationsberetningen og især lysenes bevægelsesmønster og 
opdukken, slukning m.v., pegede mere i en anden retning. 

Da de små lys på himlen blev iagttaget lavt på den vestlige himmel, var det derfor nærliggende at spørge 
Jægersprislejren, om man dér havde haft øvelsesaktiviteter på det pågældende tidspunkt. 

Svaret fra kaptajn Morten Malthe Pedersen, der er chef for Skydesikkerhed Jægerspris, kom prompte: 

Den 25/3 blev der skudt med lys fra såvel 40mm lysraketter > signalpistol og dyssekanon. Skydningerne fandt 
sted ca. fra kl. 2130 til 2255. Samtidig var der skydning med tungt maskingevær med lysspor , der kan give en 
masse små lys på himlen , og som på afstand ser ud til at hænge i en fast højde et stykke tid , selv om det er et 
projektils parabel , man ser. 

Om vores lys er i stand til at oplyse tage i Græse Bakkeby, er jeg noget i tvivl om. 

Kaptajn Morten Malthe Pedersen tvivler på, at lysene fra øvelsen kan oplyse tage på så lang afstand. 

Det er formentlig heller ikke tilfældet. Øvelseslysene har ikke kunnet oplyse hustage så langt borte - allerhøjst 
måske med lidt genskin i visse blanke overflader. 

Ikke desto mindre er det en måde, også aldeles nøgterne og seriøse observatører kan opleve tingene på. Det er 
ikke ualmindeligt. 

Toke Haunstrup har i sit værk „50 år med ufoer - erfaringer fra halvtreds års rapportarbejde" 

http://www.sufoi.dk/e-boger/boger/50%20aar%20med%20ufoer.pdfgivet eksempler på, at lys langt borte 
kan opleves at oplyse tage eller sågar forfølge biler. 

Efter modtagelsen af informationerne om sammenfaldende øvelsesaktiviteter i Jægersprislejrens område er 
SUFOI's Fotoafdeling efter ekstra gennemgang af det foreliggende videomateriale, udsnitsforstørrelser m.v. 
ikke i tvivl om, at der i den aktuelle sag er tale om de nævnte militære lysaktiviteter som forklaring. 



